钦定古今图书集成/明伦汇编/官常典/第025卷 > 南燕
## 钦定古今图书集成/明伦汇编/官常典/第025卷 > 南燕

黄帝有熊氏封伯儵于南燕。

按《路史》：“黄帝有熊氏，立后三妃，子二十五，别姓者十
二，祈酉、滕、箴、任、苟、釐、结、儇、依及二纪也。馀循姬姓，结
姓。伯儵，封于南燕，后有吉氏、姞氏、孔氏、密须、阚允、蔡
光、敦、偪、燕、鲁、雝、断、密虽皆结分也，后各以国令氏。”〈按荀

《史记》《国语》皆作“荀。” 《左传隐公五年》：“夏四月，卫人以燕师伐郑。” 疏：“南燕国，姞姓，黄帝之后，小国，无世家。”

不知其君号谥，而《路史》以伯儵为姞姓之祖，故录南燕为黄帝宗藩。按《路史》本注云：南燕，伯爵，本结姓，传多作姞。读尹吉之“吉。”

按《通鉴前编外纪》曰：“帝元妃西陵氏之女，曰嫘祖，生
昌意、元嚣、龙苖。二妃方累氏之女，曰节，生休及清。三
妃彤鱼氏之女，生挥及夷彭。四妃曰嫫母，貌恶，德充，
生苍林、禺阳。其众妾之子十六人，总四妃之子为二
十有五，其得姓者十有四人，别为十二姓，曰祁、己、滕、
箴、任、荀、嬉、姞、懁、依二姬、二酉。及有虞氏有天下，封帝”
后为侯伯者十有九焉。